《谷堂真赞 其一》
宋代·释慧空

冰出水，玉出石，破獍出窠母遭食。宗师得法，佛祖避席。

正令当行，十方辟易。耕者驱其牛，饥者夺其食。龙骧虎骤，铁眼铜睛。

到绳床角头，则不寒而慄。有此体裁，具此作略，是真临济儿孙，黄龙头角。

东山与么赞之，何曾一字赞著。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。